
ЖАУАПКЕР:
Марат Мыктибекович Оспанов

Шымкент қаласы өңірлік палатасының жеке сот орындаушысы Гани Кульжабекович Ускенбаев 
«Азаматтарға арналған үкімет» мемлекеттік корпорациясы» коммерциялық емес акционерлік қоғамы

ТАЛАП ҚОЮШЫНЫҢ ТАЛАПТАРЫ:
Қарызды кепілге қойылған мүліктен өндіру туралы

талап қоюшының өкілі Д.А.Сейдуалиев

СИПАТТАУ БӨЛІГІ:
«Аграрлық несие корпорациясы» акционерлік қоғамы (әрі қарай - Қоғам) «Ауыл шаруашылығы саласын несиелендіру мәселелері туралы» Қазақстан Республикасы Үкіметінің 2001 жылғы 25 қаңтардағы № 137 қаулысымен құрылған.
Қоғамның жалғыз акционері «Бәйтерек» ұлттық басқарушы холдингі» акционерлік қоғамы болып табылады, оның 100% акциялары мемлекетке тиесілі. 
Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2005 жылғы 30 шілдедегі №274 қаулысына сәйкес Қоғамға қаржы агенттігі мәртебесі берілген және ол агроөнеркәсіптік кешен саласындағы мемлекеттік инвестициялық саясатты іске асыру мақсатында ауыл шаруашылығы тауарын өндірушілерді кредиттеу бойынша конкурстық рәсімдерді жүргізбестен бюджет қаражатын мақсатты түрде алуға уәкілетті болып табылады.
Сондай-ақ, Қоғам «Агроөнеркәсіптік кешенді және ауылдық аумақтарды дамытуды мемлекеттік реттеу туралы» Қазақстан Республикасының 2005 жылғы 8 шілдедегі №66-III Заңына, Қазақстан Республикасы Үкіметінің 2006 жылғы 7 шілдедегі №645 «Мамандандырылған ұйымдардың қатысуымен агроөнеркәсіптік кешенді қолдаудың кейбір мәселелері туралы» қаулысына сәйкес, бюджеттік несиелендіруді әртүрлі бағыттар бойынша, соның ішінде: ауылдағы кәсіпкерлік қызметтің ауыл шаруашылығына жатпайтын түрлерін несиелендіруді жүзеге асырады.
Осы аталған бағдарламаларды жүзеге асыру мақсатында Қоғам мен жеке кәсіпкер М.Т.Рақымбердінің «Марат» жеке кәсіпкерлігі арасында 2021 жылғы 13 қыркүйекте №1292-ЮКФ-АБ кредиттік желісі ашылған. Осы кредиттік желісін ашу туралы Негіздемелік келісім аясында 2021 жылғы 23 қыркүйекте №1292-ЮКФ-АБ/1 қарыз шарты жасалып, жеке кәсіпкерге 2026 жылғы 15 желтоқсанға дейінгі мерзімге 39 150 000 теңге жылдық 17% сыйақы төлеу шартымен 87 бас жылқы малын көбейтіп өсіру үшін сатып алуға несие берілген.
Несие шарты бойынша міндеттемелердің орындалуын қамтамасыз ету мақсатында 2021 жылғы 13 қыркүйекте Қоғам мен жауапкер М.М.Оспановтың арасында №1292-ЮКФ-АБ-1 кепіл шарты жасалған.
Кепіл шарты бойынша М.М.Оспанов жұбайы Б.М.Сапарованың келісімімен өзіне тиесілі Астана қаласы, Сарайшық ауданы (бұрынғы Алматы ауданы) Темірбек Жүргенов көшесі, №30-үй, 167 пәтерді кепілге берген.
Түркістан облысының мамандандырылған ауданаралық экономикалық сотының 2024 жылғы 12 сәуірдегі №5165-24-00-2/301 шешімімен борышкер М.Т.Рақымбердінің «Марат» жеке кәсіпкерлігінен өндіріп алушы «Аграрлық несие корпорациясы» акционерлік қоғамының пайдасына 47 316 306 теңге несие қарызы, мемлекет пайдасына 1 419 489 теңге мемлекеттік баж өндірілген.
Сот шешімі заңды күшіне енген және атқару парағы жазылып, мәжбүрлеп орындауға жолданған.
2024 жылғы 18 сәуірде атқарушылық іс жүргізу қозғалып, 2024 жылғы 13 мамырға дейін жеке сот орындаушысы Т.Б.Алтуреевтың өндірісінде болған.
2025 жылғы 3 наурыздан бері атқарушылық іс жүргізу Шымкент қаласы өңірлік палатасының жеке сот орындаушысы Г.К.Ускенбаевтың өндірісінде.
Алайда несие қарызын өндіріп алуға бағытталған атқарушылық әрекеттерден қандай да бір нәтиже болмаған, атқарушылық іс қозғалған уақыттан бері несие алушы тарапынан төлем тиісті түрде жасалмаған.
Өтелмеген қарыз сомасы 41 834 306,79 теңгені құрайды.
Тәуелсіз бағалаушы компания «ADAL EXPERT» жауапкершілігі шектеулі серіктестігінің 2025 жылғы 12 желтоқсандағы жылжымайтын мүліктің нарықтық құнын бағалау есебіне сәйкес, кепілге қойылған мүліктің нарықтық құны 31 968 000 теңгені құрайды.
Талап қоюшы сотқа жоғарыдағыдай талап қоюмен жүгінген. Арызда негізгі борышкер ЖК «Марат» атынан әрекет етуші М.Т.Рақымберді сот шешімімен өндірілген қарыз сомасын қайтармағанын, атқару құжаты ұзақ уақыттан бері орындалмай жатқанын көрсетіп, кепілге қойылған М.М.Оспановқа тиесілі үш бөлмелі пәтердің бастапқы сату құнын 31 968 000 теңгеге бағалап, сот шешімімен өндірілген қарызды осы кепілде тұрған пәтерден өндіріп алуды сұраған.
Жауапкерден, үшінші тұлғалардан талап қоюға жазбаша пікір (қарсылық) түспеген.
Сот отырысында талап қоюшының өкілі Д.А.Сейдуалиев талап қоюды қолдап, бүгінгі күнге несие қарызы өтелмегенін, негізгі борышкер де, кепіл беруші де байланысқа шықпай отырғанын айтып, талап қоюды қанағаттандыруды сұрады.
Талап қоюшы тарапынан үшінші тұлға жеке сот орындаушысы Г.К.Ускенбаев сот отырысында талап қою негізді екенін мәлімдеді және толығымен қанағаттандыруды сұрады.
Жауапкер М.М.Оспанов, үшінші тұлға Б.М.Сапарова, «Марат» ЖК атынан әрекет етуші М.Т.Рақымберді, «Азаматтарға арналған үкімет» мемлекеттік корпорациясы» коммерциялық емес акционерлік қоғамының өкілі сот отырысының орны мен уақыты туралы тиісті түрде хабардар бола тұра, сотқа белгісіз себептермен келмеді, өзінің келмей қалуының дәлелді себептерін хабарламады және өзінің қатысуынсыз істі қарауды сұрамады.
Қазақстан Республикасының Азаматтық процестік кодексінің (әрі қарай АПК) 196-бабының 4-бөлігіне сәйкес, сот, істі келмеген жауапкер мен үшінші тұлғалардың қатысуынсыз қарады.
УӘЖДЕУ БӨЛІГІ:
Қазақстан Республикасының Азаматтық кодексінің (әрі қарай АК) 299-бабының 1-тармағында көзделгендей мiндеттемеге сәйкес несие берушiнiң (кепiл ұстаушының) борышқор кепiлмен қамтамасыз етiлген мiндеттеменi орындамаған ретте кепiлге салынған мүлiк құнынан осы Кодексте белгiленген алып тасталатындарды қоспай, осы мүлiк тиесiлi адамның (кепiл берушiнiң) басқа несие берушiлердiң алдында артықшылықпен қанағаттандырылуға құқығы бар мiндеттеменi атқаруының осындай әдiсi кепiл деп танылады.
АК-нің 317-бабының 1-тармағына сәйкес, борышқор өзi жауап беретiн кепiлмен қамтамасыз етiлген мiндеттеменi орындамаған немесе тиiсiнше орындамаған ретте кепiл ұстаушының (несие берушiнiң) талаптарын қанағаттандыру үшiн кепiлге салынған мүлiктен ақы өндiрiп алуы мүмкiндігі қарастырылған.
Мұндай талаптар кепіл шарт жасалған кезде де тараптармен көзделген. 
Кепіл шартының 3.1 тармағына сәйкес кепіл беруші немесе борышкер осы шарт және немесе Қарыз шарты бойынша міндеттемелерді орындамаған немесе лайықты орындамаған жағдайда, кепіл мәні өндіріп алынады.
Осылайша, кепіл беруші өзіне тиесілі мүліктерге билік етіп, оларды кепілге қойып, кепілмен қамтамасыз етілген міндеттемені бұзған жағдайда кепiл нысанасына өндiрiп алуға келісім берген.
Өз кезегінде, АК-нің 317-бабында кепілге берілген мүліктен өндіріп алудан бас тартудың өзге негіздері қарастырылған.
Атап айтқанда, егер борышқордың кепiлмен қамтамасыз етiлген мiндеттеменi бұзуы болмашы болып және соның салдарынан кепiл ұстаушы талаптарының мөлшерi кепiлге салынған мүлiктiң құнына көрiнеу сәйкес келмесе, кепiлге салынған мүлiктен ақы өндiрiп алудан бас тартылу мүмкiндігі АК-нің 317-бабының 2-тармағында көзделген.
Бір мезгілде мынадай жағдайлар болған кезде:
1) орындалмаған міндеттеменің сомасы (тұрақсыздық айыбы (айыппұл, өсімпұл) есепке алынбастан) тараптар кепіл туралы шартта айқындаған, кепілге салынған мүлік құнының он пайызынан кемін құрағанда;
2) кепілмен қамтамасыз етілген міндеттемені орындау мерзімін өткізіпалу кезеңі үш айдан кем болғанда, кепілмен қамтамасыз етілген міндеттемені бұзу болмашы және кепіл ұстаушы талаптарының мөлшері кепiлге салынған мүлiктiң құнына анық мөлшерлес емес болып табылады.
Жеке тұлғаның тұрғын үйімен қамтамасыз етілген және кәсіпкерлік қызметпен байланысты емес ипотекалық қарыздар бойынша кепілмен қамтамасыз етілген міндеттеменің бұзылуы болмашы болып табылады және кепіл ұстаушы талаптарының мөлшері бір мезгілде мынадай шарттар болған кезде:
1) орындалмаған міндеттеменің сомасы (тұрақсыздық айыбын (айыппұлды, өсімпұлды) есепке алмағанда) тараптар кепіл туралы шартта айқындаған, кепілге салынған мүлік құнының он бес пайызынан кем болса;
2) кепілмен қамтамасыз етілген міндеттемені орындау мерзімін өткізіп алу кезеңі алты айдан кем болса, кепілге салынған мүліктің құнына анық мөлшерлес емес болып табылады.
Дегенмен іс бойынша мұндай мән-жайлар жиынтығы анықталмаған.
Дау туындаған сот актісінде борышкермен жол берілген бұзушылықтың аса елеусіздігі немесе осыған байланысты кепіл ұстаушының талаптарының мөлшерінің кепілге салынған мүліктің құнына сәйкес келмейтіндігі туралы қорытындылар жоқ.
Қазақстан Республикасының «Атқарушылық iс жүргiзу және сот орындаушыларының мәртебесi туралы» Заңының (әрі қарай Заң) 40-бабына сай, атқарушылық іс-әрекеттер жасауды қиындататын немесе мүмкін етпейтін мән-жайлар болған кезде өндіріп алушы немесе борышкер не сот орындаушысы істі қараған сот алдына немесе орындалатын жердегі сот алдына орындау тәсілі мен тәртібін өзгерту туралы мәселе қоюға құқылы. Орындауды кейінге қалдыру немесе мерзімін ұзарту туралы, сондай-ақ берілген сомаларды индекстеу туралы мәселені сот атқарушылық іс жүргізу тараптарының өтініші бойынша шешеді.
Осы Заңның 57-бабының 1-бөлігіне сәйкес, борышкердің өзіне қойылған, кепiлмен қамтамасыз етiлмеген барлық талаптарды толық қанағаттандыруы үшiн басқа да мүлкi жеткiлiксiз болған жағдайда кепiл ұстаушының Қазақстан Республикасының азаматтық заңнамасында белгiленген құқықтары сақтала отырып, кепiлге салынған мүлiктен өндiрiп алу жүргiзiлуi мүмкiн.
Соттардың атқарушылық іс жүргізу туралы заңнаманың кейбір нормаларын қолдануы туралы Қазақстан Республикасы Жоғарғы Сотының 2017 жылғы 31 наурыздағы №1 Нормативтік қаулысының 7-тармағына сәйкес, сот борышкердің мүлкін өндіріп алу туралы мәселені шешу кезінде Заңның 72-бабына сай борышкердің мүлкін өткізу кезектілігінің қағидаларын негізге алуға, мүліктің борышкерге тиесілі екендігін, оның нақты құнын және ондағы ауыртпалықты анықтауға, сондай-ақ мүлік құнының қалған берешектің мөлшеріне мөлшерлес болуын, атқарушылық құжаттың орындалуда болған мерзімін және басқа да назар аударуға болатын мән-жайларды бағалауға тиіс.
Жеке меншікті қорғауға бағытталған сот бақылауы мақсатында жылжымайтын мүлікті өндіріп алу қарыз берушінің (кепіл ұстаушының) талаптарын қанағаттандыру үшін соңғы шара ретінде заңға қатаң сәйкестікте жүзеге асырылуы тиіс.
Кепілге қойлған мүліктің нарықтағы құнын анықтау мақсатында сот сараптамасы тағайындалған.
Сот сарапшысының 2026 жылғы 30 сәуірдегі №С.49-04.26 сараптама қорытындысына сай, М.М.Оспановқа тиесілі жалпы ауданы 76,40 шаршы метр, тұрғын ауданы 49,0 шаршы метр, Астана қаласы, Сарайшық ауданы (бұрынғы Алматы ауданы), Темірбек Жүргенов көшесі, №30 үй, 167-пәтер мекенжайында орналасқан үш бөлмелі пәтердің нарықтағы құны 29 498 040 теңге деп анықталған.
	Сараптама қорытындысы кепіл затының зерттеу жүргізген уақыттағы нарықтық құнының нақты мөлшерін көрсетеді.	
	Сарапшының тұжырымдарына күмән келтіруге негіз жоқ, олар салыстырмалылық және жол беру тұрғысынан заң нормаларына қайшы келмейді, сараптама арнайы біліктілігі бар маманмен жүргізілген.
Осыған орай, сот бастапқы сату құнының мөлшерін анықтау кезінде осы сот сараптамасының қорытындысын негізге алуды жөн деп тапты.
Сот отырысында анықталғандай, 2021 жылғы 13 қыркүйектегі несие беру туралы шарты бойынша ЖК «Марат» атынан әрекет етуші М.Т.Рақымберді өз міндеттемелерін тиісті түрде орындамаған. Борышкердің талап қоюшы алдындағы қарызы қазіргі таңға 41 834 306,74 теңгені құрайды.
АК-нің 8-бабына сәйкес құқықты теріс пайдалануға, соның ішінде басқа тұлғаға зиян келтіруге немесе заңды айналып өтуге бағытталған әрекеттерге жол берілмейді.
Алайда жоғарыда көрсетілгендей, кепіл шартының нысанына, мазмұнына, қатысушыларына олардың ерік білдіру бостандығына қойылатын талаптар бұзылмаған.
Тараптар арасындағы кепіл шартын борышкерлер мәжбүрлеусіз өз еріктерімен жасаған және оны жасаған кезде талаптарымен келіскен.
Кепіл шарты жасалған кезде борышкердің талап қоюшы алдындағы міндеттемесі сақталған, бұл мән-жай жауапкерге белгілі болған.
Жауапкер талап қоюға жазбаша түрде қарсылық келтірмеді. 
Берешекті өндіріп алу туралы сот шешімі заңды күшіне енген, сот актісіне шағым түспеген, жауапкер М.М.Оспанов осындай сот актісі бар екенін білген, атқарушылық іс жүргізу барысында кепілге қойылған мүлікті бағалау есебі жүргізілгенін білген, алайда осы уақытқа дейін қандай да бір әрекет жасалмаған, бағалау есебіне дау келтірмеген.
Жауапкер тарапынан сотқа АПК-нің 72-бабына сәйкес, өзінің уәждерін, яғни кепіл шарының немесе бағалау актісінің жарамсыздығын бекітетін дәлелдемелер ұсынылған жоқ және жоғарыдағы заң талаптарына сай, көзделген негіздемелер анықталған жоқ,
Көрсетілген жағдайда, сот талап қоюшының талап қоюын қанағаттандырып, ЖК «Марат» атынан әрекет етуші М.Т.Рақымбердінің өзіне алған міндеттемелерді тиісті түрде орындамағанын, бүгінгі күні ол несие қаражатын қайтаруға бағытталған қандай да бір іс-шаралар мен амалдарды жасамай отырғандығын ескеріп, қойылған талап негізді және қанағаттандырылуға жатады деп түйіндеді.
Істің мұндай тұрғысында талап қоюшының жоғарыда көрсетілген заң талаптарына сай, заңды күшіне енген сот шешімінде көрсетілген талаптарын қанағаттандыру үшiн кепiлге салынған мүлiктен ақы өндiрiп алуға жатады деп санайды.
АПК-нің 117-бабының 1-бөлігінің талабына сай, жауапкерден мемлекет пайдасына 2162,50 теңге мемлекеттік баж алымы өндірілуге жатады.
АПК-нің 110-бабына сәйкес, жауапкердің сот сараптамасын жүргізуге байланысты жұмсалған шығыстары өтелмегендіктен, шығыстарды өтеу жауапкерге жүктелгенін назарға алып, «ПК» (Прогресс Консалтинг)» жауапкершілігі шектеулі серіктестігінің пайдасына 83 000 теңге сот сараптамасын жүргізуге жұмсалған шығыстар М.М.Оспановтан өндіріп алынуы тиіс деп санайды.
ҚАРАР БӨЛІГІ:
АПК-нің 223-226 баптарын басшылыққа алып, сот 

ШЕШІМ  ЕТТІ:

Талап қоюшы Аграрлық несие корпорациясы» акционерлік қоғамының жауапкер Марат Мыктибекович Оспановқа қарызды кепілге қойылған мүліктен өндіру туралы талап қоюы қанағаттандырылсын.
 «Марат» жеке кәсіпкерлігі атынан әрекет етуші Марат Таңырбергенұлы Рақымбердіден «Аграрлық несие корпорациясы» акционерлік қоғамының пайдасына өндірілген 41 884 306,79 (қырық бір миллион сегіз жүз сексен төрт мың үш жүз алты теңге жетпіс тоғыз тиын) теңге қарызы кепілге қойылған жауапкер Марат Мыктибекович Оспановқа тиесілі жалпы ауданы 76,40 шаршы метр, тұрғын ауданы 49,0 шаршы метр, Астана қаласы, Сарайшық ауданы (бұрынғы Алматы ауданы), Темірбек Жүргенов көшесі, №30 үй, 167-пәтер мекенжайында орналасқан үш бөлмелі пәтерден, бастапқы сату құнын 29 498 040 (жиырма тоғыз миллион төрт жүз тоқсан сегіз мың қырық) теңге мөлшерінде бекіте отырып, өндіріп алынсын.
Жауапкер Марат Мыктибекович Оспановтан мемлекет пайдасына 2162,50 (екі мың бір жүз алпыс екі теңге елу тиын) теңге мемлекеттік баж өндірілсін.
Жауапкер Марат Мыктибекович Оспановтан «ПК» (Прогресс Консалтинг)» жауапкершілігі шектеулі серіктестігінің пайдасына 83 000 (сексен үш мың) теңге сараптама жүргізуге жұмсалған шығыстары өндірілсін.
Шешімге ол түпкілікті нысанда шығарылған күннен бастап, ал сот отырысына қатыспаған тұлғалар оларға шешімнің көшірмесі жіберілген күннен бастап бір ай ішінде АПК-нің 403, 404-баптарындағы талаптарды сақтай отырып, Астана қаласының азаматтық істер жөніндегі ауданаралық соты арқылы Астана қаласы сотының азаматтық істер жөніндегі сот алқасына апелляциялық шағым беруі, прокурор өтінішхат (келтіруі) мүмкін.

Судья								Н.Г.Лесова[image: ][image: ]

